जोधपुर। पाकिस्तान की खुफिया एजेंसी आईएसआई की तरफ से भारत में जासूसी करने के तरीकों में किए गए बदलाव ने भारतीय खुफिया एजेंसियों की नींद उड़ा रखी है। कभी सीमा क्षेत्र में सक्रिय तस्करों के माध्यम से जासूसी करने वाली आईएसआई ने अब इनके माध्यम से नए लोगों को फांस रही है। उसकी पूरी नजर पूर्व सैनिकों पर है। इसके लिए सीमा पार से धन का प्रवाह भी बढ़ गया है।
हाल ही पकड़े गए जासूसों से पूछताछ में जांच एजेंसियों के सामने कई चौंकाने वाले तथ्य उभर कर सामने आ रहे है। हाल ही आईएसआई का देश में एक माड्यूल पकड़ा गया है। इसमें पकड़े गए छह जनों में से चार किसी न किसी तरह सेना से जुड़े हुए लोग शामिल है। इनसे मिली जानकारी के आधार पर सीमावर्ती क्षेत्र में रहने वाले अस्सी लोगों पर नजर रखी जा रही है। इससे जाहिर है कि क्षेत्र में आईएसआई ने अपनी जोरदार पकड़ बना रखी है। आईएसआई ने देश में सक्रिय अपने स्लीपिंग सेल के माध्यम से पूर्व सैनिकों को अपने जाल में फंसाती है। इसके लिए उसके स्लीपिंग सेल से जुड़े लोग पूर्व सैनिकों से दोस्ती करते है। उसके बाद मोटी रकम का लालच देकर उन्हें अपने साथ जोड़ लिया जाता है। पूर्व सैनिकों की सहायता से उसे सेना की प्रत्येक गतिविधि की सटीक जानकारी आसानी से मिलना शुरू हो गई। सेना के अधिकांश कार्य कोड भाषा में ही चलते है। ये पूर्व सैनिक इस भाषा को आसानी से समझ जाते है।
ऐसे होती है जासूसी
- राजस्थान के सीमावर्ती जिलों में पहले कई तस्कर सक्रिय थे। ये निर्बाध रूप से दोनों देशों में आते-जाते रहते थे। ऐसे में इनक माध्यम से जासूसी कराई जाती थी।
- सीमा पर बढ़ी चौकसी के बाद से तस्करी नहीं के बराबर रह गई। ऐसे में तस्करों का आना-जाना भी बंद हो गया।
- आईएसआई ने अपने पुराने परखे हुए तस्करों को स्लीपिंग सेल के रूप में काम लेना जारी रखा। इनके माध्यम से क्षेत्र में रहने वाले पूर्व सैनिकों पर डोरे डाले गए। इस कार्य में उन्हें सफलता भी मिली।
- संचार की आधुनिक सुविधाओं का लाभ ले आपस में संपर्क बनाए रखा जाता है। सीमा क्षेत्र में अधिकांश स्थान पर पाकिस्तानी मोबाइल कंपनियों का नेटवर्क आसानी से उपलब्ध है।
- आईएसआई ने तस्करों को वहां की सिम उपलब्ध कराई। सीमा क्षेत्र में जाकर इस सिम से ये लोग आईएसआई के संपर्क में रहते है। इस तरह की सिम से की गई बात आसानी से ट्रेस भी नहीं होती।
- तस्करों के स्लीपिंग सेल के माध्यम से देश में जासूसों का कई माड्यूल तैयार किए गए। इसमें से एक माड्यूल दिसम्बर माह में पकड़ में आया है। इसमें से जोधपुर व जैसलमेर जिले में चार जनों को पकड़ा गया है। इसमें से दो पूर्व सैनिक शामिल है।
- अन्य स्थान से पकड़े गए दो जनों में से एक वायुसेना व एक सीमा सुरक्षा बल का कार्मिक है।
- हवाला के जरिए इन लोगों के खातों में कई बार राशि जमा कराई जाती है। अधिकांश भुगतान नगद राशि का भुगतान होता है। पोकरण में पकड़े गए एक पूर्व सैनिक के खातों में चार बार गुजरात व उत्तर प्रदेश से पैसे जमा कराने के सबूत मिले है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva